Държавен вестник, бр. 37, 2007 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  37
Размерът на паричното обезщетение е 186 лв.
съгласно експертна оценка за определяне на па-
зарната стойност на имота от 28 ноември 2006 г.,
изготвена от оценител на имоти, дължимо на нас-
ледниците на Кирил Дочев Боев, жител на с. Ай-
демир, община Силистра, област Силистра—Ди-
митър Иванов Русев, роден на 3 февруари 1934 г.,
с постоянен адрес с. Айдемир, ул. Чернозем 36;
Величка Димитрова Иванова, родена на 28 сеп-
тември 1957 г., с постоянен адрес София, район
“Средец”, ул. Неофит Рилски 38, вх. Б; Пейка
Тодорова Дочева, родена на 30 август 1925 г., с
постоянен адрес с. Айдемир, ул. София 191; Ки-
рил Георгиев Кирилов, роден на 3 юни 1951 г., с
постоянен адрес с. Айдемир, ул. Лазурна 11, вх. Б,
ет. 1, ап. 2; Марфа Тимофеева Боева, с постоянен
адрес с. Айдемир, ул. Лозарска 52, и Иванка Кръс-
тилева Боева-Иванова, с постоянен адрес с. Ай-
демир, ул. Стария дъб 20.
II. Средствата, необходими за финансиране
на процедурата по отчуждаване на имотите по
т. I, са за сметка на Фонд “Републиканска пътна
инфраструктура” към министъра на финансите.
III. Решението може да се обжалва пред Вър-
ховния административен съд в 14-дневен срок от
обнародването му в “Държавен вестник”.
Министър-председател:
Сергей Станишев
Главен секретар на Министерския съвет:
Севдалин Мавров
18097
РЕШЕНИЕ № 262
ОТ 23 АПРИЛ 2007 Г.
за предоставяне на концесия за добив на подзем-
ни богатства по чл. 2, т. 6 от Закона за подзем-
ните богатства—скално-облицовъчни матери-
али—шисти, от находище “Крушево”, участък
“Пандимон”, община Гърмен, област Благоев-
град, на “Илинденски мрамор”—ООД, София
На основание чл. 5, т. 3, чл. 6, ал. 3, чл. 29 и
чл. 54, ал. 5 и 6 от Закона за подземните богатства
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет
експлоатация на подземни богатства по чл. 2, т. 6
от Закона за подземните богатства—скално-об-
лицовъчни материали—шисти, представляващи
изключителна държавна собственост, от находи-
ще “Крушево”, участък “Пандимон”, община Гър-
мен, област Благоевград, който се извършва със
средства, осигурени от концесионера, и негов риск.
2. Определя концесионна площ в размер
102 274 кв. м по крайния контур на утвърдените
запаси при граници с координати на точките от
№ 1 до 20 включително съгласно схема на кон-
цесионната площ в мащаб 1:5000 и координат-
на система “1970 г.”.
3. Определя срок на концесията 25 години.
4. Определя пряко за концесионер “Илин-
денски мрамор”—ООД, София—титуляр на
удостоверение за търговско откритие № 0133
от 9 април 2004 г.
5. Определя основните права и задължения
по концесията, както следва:
5.1. Основни права на концесионера:
5.1.1. да добива шисти в границите на нахо-
дището по т. 1;
5.1.2. право на собственост върху добитите
шисти;
5.1.3. да извършва преработка, складиране,
транспортиране и продажба на добитите шисти;
5.1.4. да ползва за срока на концесията съ-
ществуващата до момента на подписването на
концесионния договор геоложка и техническа
документация и информация;
5.1.5. да извършва с осигурени от него сред-
ства и на свой риск и след предварително съгла-
суване с концедента и с компетентните органи
необходимите дейности, свързани с добива,
включително допроучване и експлоатационно
проучване на подземните богатства в граници-
те на находището по т. 1.
5.2. Основни задължения на концесионера:
5.2.1. да заплаща на концедента дължимото
концесионно възнаграждение при условия и в
срокове, определени в концесионния договор;
5.2.2. да изготви и представи на министъра на
регионалното развитие и благоустройството:
5.2.2.1. цялостен работен проект за добив и
първична преработка на подземните богатст-
ва и за осъществяване на свързаните с конце-
сията дейности; срокът за представяне е 8 ме-
сеца от влизането в сила на концесионния до-
говор; след съгласуване с концедента и с ми-
нистъра на околната среда и водите цялостни-
ят работен проект става неразделна част от
концесионния договор;
5.2.2.2. проект за рекултивация на концеси-
онната площ по т. 2, съгласуван с компетентни-
те органи; срокът за представяне е 8 месеца от
влизането в сила на концесионния договор;
проектът за рекултивация става неразделна част
от концесионния договор;
5.2.2.3. годишен работен проект за добив и
първична преработка във връзка с осъществя-
ването на свързаните с концесията дейности
за всяка година от срока на концесията; сро-
кът за представяне е 31 януари на съответната
година; след съгласуване с концедента и с
министъра на околната среда и водите годиш-
ният работен проект става неразделна част от
концесионния договор;
5.2.3. да разработва находището добросъвест-
но, като не допуска неправилна изборна експло-
атация, която може да доведе до загуби на под-
земни богатства или до икономическа неизгод-
ност за бъдещото разработване на находището;
5.2.4. да изземва подземните богатства от
земните недра при минимални загуби;
5.2.5. да допуска по всяко време до концеси-
онната площ по т. 2 контролни органи и отори-
зирани представители на концедента и да им
предоставя документи и информация, имащи
отношение към изпълнението на задължения-
та по концесионния договор;